Na osnovu člana 163 stav 8, člana 170 stav 5 i člana 177 st. 4 i 7 Zakona o strancima ("Službeni list CG", broj 12/18), Ministarstvo unutrašnjih poslova donijelo je

Pravilnik o obrascima zahtjeva i dozvola za privremeni i stalni boravak državljana država članica Evropske unije i članova njihovih porodica*

Pravilnik je objavljen u "Službenom listu CG", br. 86/2018 od 28.12.2018. godine, a stupa na snagu danom pristupanja Crne Gore Evropskoj uniji.

____________________

* U ovaj pravilnik prenesene su odredbe Direktive Evropskog parlamenta i Savjeta 2004/38/EZ od 29. aprila 2004. godine o pravu građana Unije i članova njihovih porodica na slobodno kretanje i boravak na teritoriji države članice, o izmjenama i dopunama Regulative (EEZ) br. 1612/68 i ukidanju direktiva 64/221/EEZ, 68/360/EEZ, 72/194/EEZ, 73/148/EEZ, 75/34/EEZ, 75/35/EEZ, 90/364/EEZ, 90/365/EEZ i 93/96/EEZ.

Član 1

Ovim pravilnikom propisuju se obrazac zahtjeva za izdavanje dozvole za privremeni boravak člana porodice državljanina države članice Evropske unije koji je državljanin treće države, obrazac zahtjeva za izdavanje dozvole za stalni boravak državljanina države članice Evropske unije, obrazac zahtjeva za izdavanje dozvole za stalni boravak člana porodice državljanina države članice Evropske unije koji je državljanin treće države, obrazac dozvole za privremeni boravak koja se izdaje članu porodice državljanina države članice Evropske unije koji je državljanin treće države, obrazac dozvole za stalni boravak koja se izdaje državljaninu države članice Evropske unije, obrazac dozvole za stalni boravak koja se izdaje članu porodice državljanina države članice Evropske unije koji je državljanin države članice Evropske unije, obrazac dozvole za stalni boravak koja se izdaje članu porodice državljanina države članice Evropske unije koji je državljanin treće države, podaci koje sadrži mašinski čitljiv zapis, kao i visina naknade troškova izrade obrazaca tih dozvola.

Član 2

Izrazi koji se u ovom pravilniku koriste se za fizička lica u muškom rodu podrazumijevaju iste izraze u ženskom rodu.

Član 3

Izrazi upotrijebljeni u ovom pravilniku imaju sljedeća značenja:

1) strana putna isprava je pasoš, porodični pasoš, zajednički pasoš, diplomatski pasoš, službeni pasoš, pomorska knjižica, brodarska knjižica i druga putna isprava priznata u skladu sa međunarodnim ugovorima, na osnovu koje se može utvrditi identitet njenog imaoca, a koja je izdata u skladu sa propisima o izdavanju putnih isprava druge države;

2) državljanin treće države je stranac koji nema državljanstvo države članice Evropske unije.

Član 4

Zahtjev za izdavanje dozvole za privremeni boravak člana porodice državljanina države članice Evropske unije koji je državljanin treće države podnosi se na obrascu koji sadrži: naziv: "Crna Gora", naziv organa kojem se podnosi zahtjev, mjesto, datum podnošenja i broj zahtjeva, broj zahtjeva u formatu bar code zapisa, napomenu da se zahtjev popunjava čitko štampanim slovima, naziv: "ZAHTJEV ZA IZDAVANjE DOZVOLE ZA PRIVREMENI BORAVAK ČLANA PORODICE DRŽAVLjANINA DRŽAVE ČLANICE EVROPSKE UNIJE KOJI JE DRŽAVLjANIN TREĆE DRŽAVE", pravni osnov, mjesta za unos podataka o: podnosiocu zahtjeva (jedinstveni matični broj, pol, prezime, ime, rođeno prezime, datum i mjesto rođenja, država rođenja, državljanstvo, bračno stanje, nivo obrazovanja i kvalifikacije, zanimanje i datum ulaska u Crnu Goru); vremenu predviđenog trajanja boravka; boravku u Crnoj Gori i prebivalištu u državi porijekla; važećoj stranoj putnoj ispravi ili ličnoj karti koju je izdao nadležni organ druge države (broj, datum do kojeg važi i naziv organa koji je izdao ispravu) i roditeljima (jedinstveni matični broj, prezime i ime, a za majku i rođeno prezime); saglasnost podnosioca zahtjeva o načinu obavještavanja o statusu zahtjeva; izjavu podnosioca zahtjeva o tačnosti unešenih podataka, obavezi obavještavanja o promjeni ličnih podataka i saglasnost da se njegovi lični podaci elektronski obrađuju, kao i mjesta za broj telefona i potpis podnosioca zahtjeva (Obrazac 1).

Član 5

Zahtjev za izdavanje dozvole za stalni boravak državljanina države članice Evropske unije i zahtjev za izdavanje dozvole za stalni boravak člana porodice državljanina države članice Evropske unije koji je državljanin treće države podnosi se na obrascu koji sadrži: naziv organa kojem se podnosi zahtjev, mjesto, datum podnošenja i broj zahtjeva, broj zahtjeva u formatu bar code zapisa, napomenu da se zahtjev popunjava čitko štampanim slovima, naziv: "ZAHTJEV ZA IZDAVANjE DOZVOLE ZA STALNI BORAVAK", podatak da li zahtjev podnosi državljanin države članice Evropske unije ili član porodice državljanina države članice Evropske unije koji je državljanin treće države; pravni osnov, mjesta za unos podataka o: podnosiocu zahtjeva (jedinstveni matični broj, pol, prezime, ime, rođeno prezime, datum i mjesto rođenja, država rođenja, državljanstvo, bračno stanje, nivo obrazovanja i kvalifikacije i zanimanje); boravku u Crnoj Gori i prebivalištu u državi porijekla; posljednjem i prvom odobrenom privremenom boravku; važećoj stranoj putnoj ispravi ili ličnoj karti koju je izdao nadležni organ druge države (broj, datum do kojeg važi i naziv organa koji je izdao ispravu) i roditeljima (jedinstveni matični broj, prezime i ime, a za majku i rođeno prezime); saglasnost podnosioca zahtjeva o načinu obavještavanja o statusu zahtjeva; izjavu podnosioca zahtjeva o tačnosti unešenih podataka, obavezi obavještavanja o promjeni ličnih podataka i saglasnosti da se njegovi lični podaci elektronski obrađuju, kao i mjesta za broj telefona i potpis podnosioca zahtjeva (Obrazac 2).

Član 6

Obrazac dozvole za privremeni boravak koja se izdaje članu porodice državljanina države članice Evropske unije koji je državljanin treće države (Obrazac 3) je pravougaonog oblika, u vidu kartice, dimenzija 86 mm x 54 mm, izrađen od višeslojnog polikarbonata, u izvedenim tonovima pretežno plave boje, u koji se ugrađuju zaštitni elementi.

Obrazac iz stava 1 ovog člana izrađen je u skladu sa standardima ISO/IEC 7810 za dimenzije i fizičke karakteristike i ISO/IEC 10373 za testiranje fizičkih karakteristika.

Obrazac iz stava 1 ovog člana, na prednjoj strani, u gornjem lijevom uglu, sadrži Grb Crne Gore, a u središnjem gornjem dijelu nazive: "Crna Gora" i "DOZVOLA ZA PRIVREMENI BORAVAK ČLANA PORODICE DRŽAVLjANINA DRŽAVE ČLANICE EU KOJI JE DRŽAVLjANIN TREĆE DRŽAVE", ispod Grba Crne Gore mjesto za fotografiju lica kome se izdaje dozvola, dimenzija 28 mm x 35 mm i optički varijabilni sigurnosni element kinegram sa motivom granica Crne Gore, Grba Crne Gore i oznake "MNE", koji zahvata desni dio fotografije. Sa desne strane fotografije nalaze se ugraviran zaštitni element "CG" i mjesta za: prezime i ime, pol, državljanstvo i datum rođenja lica kome se izdaje dozvola, broj dozvole, datum izdavanja, datum do kojeg važi i potpis lica kome se izdaje dozvola.

Obrazac iz stava 1 ovog člana, na poleđini, sadrži mjesta za: jedinstveni matični broj lica kome se izdaje dozvola, naziv organa koji je izdao dozvolu, u gornjem desnom uglu aplikaciju u obliku granica Crne Gore sa ucrtanim rijekama, a u donjem dijelu prostor za mašinski čitljiv zapis.

Član 7

Obrazac dozvole za stalni boravak koja se izdaje državljaninu države članice Evropske unije i obrazac dozvole za stalni boravak koja se izdaje članu porodice državljanina države članice Evropske unije koji je državljanin države članice Evropske unije (Obrazac 4) je pravougaonog oblika, u vidu kartice, dimenzija 86 mm x 54 mm, izrađen od višeslojnog polikarbonata, u izvedenim tonovima pretežno plave boje, u koji se ugrađuju zaštitni elementi.

Obrazac iz stava 1 ovog člana izrađen je u skladu sa standardima ISO/IEC 7810 za dimenzije i fizičke karakteristike i ISO/IEC 10373 za testiranje fizičkih karakteristika.

Obrazac iz stava 1 ovog člana, na prednjoj strani, u gornjem lijevom uglu, sadrži Grb Crne Gore, a u središnjem gornjem dijelu nazive: "Crna Gora" i "DOZVOLA ZA STALNI BORAVAK DRŽAVLjANINA DRŽAVE ČLANICE EVROPSKE UNIJE", ispod Grba Crne Gore mjesto za fotografiju lica kome se izdaje dozvola, dimenzija 28 mm x 35 mm i optički varijabilni sigurnosni element kinegram sa motivom granica Crne Gore, Grba Crne Gore i oznake "MNE", koji zahvata desni dio fotografije. Sa desne strane fotografije nalaze se ugraviran zaštitni element "CG" i mjesta za: prezime i ime, pol, državljanstvo i datum rođenja lica kome se izdaje dozvola, broj dozvole, datum do kojeg važi i potpis lica kome se izdaje dozvola.

Obrazac iz stava 1 ovog člana, na poleđini, sadrži mjesta za: jedinstveni matični broj lica kome se izdaje dozvola, datum izdavanja, naziv organa koji je izdao dozvolu, u gornjem desnom uglu aplikaciju u obliku granica Crne Gore sa ucrtanim rijekama, a u donjem dijelu prostor za mašinski čitljiv zapis.

Član 8

Obrazac dozvole za stalni boravak koja se izdaje članu porodice državljanina države članice Evropske unije koji je državljanin treće države (Obrazac 5) je pravougaonog oblika, u vidu kartice, dimenzija 86 mm x 54 mm, izrađen od višeslojnog polikarbonata, u izvedenim tonovima pretežno plave boje, u koji se ugrađuju zaštitni elementi.

Obrazac iz stava 1 ovog člana izrađen je u skladu sa standardima ISO/IEC 7810 za dimenzije i fizičke karakteristike i ISO/IEC 10373 za testiranje fizičkih karakteristika.

Obrazac iz stava 1 ovog člana, na prednjoj strani, u gornjem lijevom uglu, sadrži Grb Crne Gore, a u središnjem gornjem dijelu nazive: "Crna Gora" i "DOZVOLA ZA STALNI BORAVAK ČLANA PORODICE DRŽAVLjANINA DRŽAVE ČLANICE EU KOJI JE DRŽAVLjANIN TREĆE DRŽAVE", ispod Grba Crne Gore mjesto za fotografiju lica kome se izdaje dozvola, dimenzija 28 mm x 35 mm i optički varijabilni sigurnosni element kinegram sa motivom granica Crne Gore, Grba Crne Gore i oznake "MNE", koji zahvata desni dio fotografije. Sa desne strane fotografije nalaze se ugraviran zaštitni element "CG" i mjesta za: prezime i ime, pol, državljanstvo i datum rođenja lica kome se izdaje dozvola, broj dozvole, datum do kojeg važi i potpis lica kome se izdaje dozvola.

Obrazac iz stava 1 ovog člana, na poleđini, sadrži mjesta za: jedinstveni matični broj lica kome se izdaje dozvola, datum izdavanja, naziv organa koji je izdao dozvolu, u gornjem desnom uglu aplikaciju u obliku granica Crne Gore sa ucrtanim rijekama, a u donjem dijelu prostor za mašinski čitljiv zapis.

Član 9

Mašinski čitljiv zapis obrazaca dozvola iz čl. 6, 7 i 8 ovog pravilnika sadrži podatke u skladu sa propisom kojim se utvrđuje sadržaj mašinski čitljivog zapisa obrazaca dozvole za privremeni boravak, dozvole za privremeni boravak i rad i dozvole za stalni boravak.

Član 10

Visina naknade troškova izrade obrazaca dozvola iz čl. 6, 7 i 8 ovog pravilnika iznosi 5,00 eura.

Član 11

Obrasci br. 1 do 5 sastavni su dio ovog pravilnika.

Član 12

Ovaj pravilnik objaviće se u "Službenom listu Crne Gore", a stupa na snagu danom pristupanja Crne Gore Evropskoj uniji.

01 Broj: 011/18-88684/2

Podgorica, 26. decembra 2018. godine

Ministar,

Mevludin Nuhodžić, s.r.

